Primarul municipiului Oradea a fost, vineri, invitatul interviurilor hotnews live. Timp de aproape doua ore, Ilie Bolojan a vorbit despre cum a reușit Primăria Oradea să determine proprietarii clădirilor din centru să-și reabiliteze imobilele, de unde a făcut rost de bani pentru a reabilita sistemul centralizat de încălzire si de ce sunt supraimpozitați orădenii care nu isi racordează casele la rețeaua de canalizare Alte intrebari au vizat atragerea de fonduri europene si proiectele din Anul Centenarului. Un cititor hotnews.ro l-a intrebat pe primarul oradean cum se va pozitiona la un eventual referendum al Coalitiei pentru familie. “Noi vom sustine acest referendum daca el se va organiza. Voi vota “Da”, daca se va organiza“, a accentuat Bolojan.